ธนารักษ์ จัดงานนิทรรศการเหรียญ ร.9
อธิบดีกรมธนารักษ์ จัดงานนิทรรศการเหรียญ ร.9 พร้อมนำเหรียญหายากออกประมูลและจับสลากขาย ระหว่างวันที่ 22 – 25 ธ.ค. 2559 ณ ศูนย์การประชุมแห่งชาติสิริกิติ์
29 ต.ค. 2565

อธิบดีกรมธนารักษ์ จัดงานนิทรรศการเหรียญ ร.9 พร้อมนำเหรียญหายากออกประมูลและจับสลากขาย ระหว่างวันที่ 22 – 25 ธ.ค. 2559 ณ ศูนย์การประชุมแห่งชาติสิริกิติ์
นายจักรกฤศฏิ์ พาราพันธกุล อธิบดีกรมธนารักษ์  เปิดเผยว่า กรมธนารักษ์จัดงานนิทรรศการเฉลิมพระเกียรติพระบาทสมเด็จพระปรมินทรมหาภูมิพลอดุลยเดช “ธ สถิตกลางใจไทยนิรันดร์ น้อมรำลึกองค์นวมินทร์มหาราชา ทรงคุณค่าเหรียญกษาปณ์ไทย” เพื่อเผยแพร่พระเกียรติคุณ พระปรีชาสามารถ และพระราชกรณียกิจ รวมถึงน้อมรำลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช ระหว่างวันที่ 22 – 25 ธ.ค. 2559 ณ ศูนย์การประชุมแห่งชาติสิริกิติ์
ทั้งนี้ในงานดังกล่าว จะมีการนำเหรียญในรัชกาลที่ 9 มาแสดงพร้อมประวัติทุกเหรียญ รวมทั้งจะมีการนำเหรียญเก่า ที่หายาก เช่นเหรียญสมเด็จพระพระนางเจ้าสิริกิตต์ พระบรมราชินีนาถ เหรียญที่ระลึกทองคำขัดเงา ซึ่งผลิตออกมาเพียง 100 ชุด มีราคาจำหน่ายเหรียญละ 5.5 แสนบาท แต่ยังเหลืออีก 2 - 3 ชุด จะนำออกมาเปิดประมูลให้แก่ประชาชนที่สนใจ 
นอกจากนี้ มีเหรียญทองคำ รางวัลดินเพื่อมนุษยธรรม ซึ่งจะจำหน่ายตามราคาหน้าเหรียญคือ 3 หมื่นบาท รวมถึงเหรียญที่หายากซึ่งมีหลายราคา จะใช้วิธีการจับสลาก โดยจะประสานกับทางเจ้าหน้าที่ศูนยืประชุมสิริกิตติ์ในการจัดคิวเพื่ออำนวยความสะดวกให้ประชาชน